b'\n_START_ARTICLE_\nYavapai, okrug (Arizona)\n_START_PARAGRAPH_\nYavapai, Okrug u sredi\xc5\xa1njoj Arizoni, 21,051 km\xc2\xb2 (8,128 mi\xc2\xb2), 167,517 stanovnika (2000.), okru\xc5\xbeno sredi\xc5\xa1te Prescott.\n_START_SECTION_\nPovijest\n_START_PARAGRAPH_\nYavapai okrug svoje ime dobiva po plemenu Yavapai, i bio je jedan od \xc4\x8detiri izvorna okruga nastala 1864. na teritoriju Arizone. Na njegovom izvornom podru\xc4\x8dju kasnije su stvorena jo\xc5\xa1 4 druga okruga, to su Gila, Maricopa, Coconino i Apache, a od ovog posljednjeg izdvojio se okrug Navajo.\n_START_SECTION_\nZemljopis\n_START_PARAGRAPH_\nKlima okruga Yavapai preko cijele godine je blaga, a surova i spektakularno lijepa priroda neodoljiva je za posjet mnogih turista. Ovdje se nalazi cijeli niz parkova i spomenika prirode. Nacionalna \xc5\xa1uma Coconino, borovom \xc5\xa1umom prekriveni platoi odsje\xc4\x8deni dubokim kanjonima, \xc5\xa1to na jugu grani\xc4\x8di sa Mogollon Rimom, kraj je privla\xc4\x8dan ribi\xc4\x8dima na nekoliko jezera i potoka, kao i ljubiteljima jahanja i prirode. Ovdje se nalaze visoke litice i vrleti od pje\xc5\xa1\xc4\x8denjaka i vapnenca, i duboki kanjoni Oak Creek Canyon i Red Rock sa strukturama nazup\xc4\x8danih kamenih brda, poznatih kao buttes, i \xc5\xa1iljastih tornjeva pinnancles, karakteristi\xc4\x8dnih podru\xc4\x8dju Monument Valleya, i zaravnjenih mesa. -U okrugu Yavapai nalaze se jo\xc5\xa1 Verde Canyon Railroad, zapadno od Sedone; Tonto National Forest; Red Rock State Park; Grand Canyon Caverns, zapadno od Seligmana u kojima su prona\xc4\x91eni fosilni ostaci davno izumrlih \xc5\xbeivotinja; te nacionalni spomenik Agua Fria, i niz drugih zanimljivosti.\n_START_SECTION_\nGradovi i naselja\n_START_PARAGRAPH_\nArcosanti, Ash Fork, Bagdad, Black Canyon City, Bumble Bee, Camp Verde, Chino Valley, Clarkdale, Clemenceau, Congress, Cornville, Cottonwood, Crown King, Dewey, Humboldt, Iron Springs, Jerome, Kirkland, Lake Montezuma, Mayer, McGuireville, Octave, Page Springs, Paulden, Prescott (okru\xc5\xbeno sredi\xc5\xa1te), Prescott Valley, Rimrock, Sedona, Seligman, Skull Valley, Tapco i Yarnell.'